《登流河驿奎光阁》
清代·李銮宣

三层画阁郁崔嵬，薄暮登临醉眼开。燕蓟云山趋海尽，沧溟风雨挟潮来。

了无宦兴红尘倦，剩有余生白发催。独立苍茫赠感慨，背人鸥鹭莫相猜。

作者简介：（?—1817）清山西静乐人，字伯宣，号石农。乾隆五十五年进士。初由刑部郎累擢云南按察使，以谳狱失当谪戍。后官至云南巡抚。有《坚白石斋集》。